### Beslutning

Godkendt.

For stemte B, C, O, V, Kalundborg-listen, Frit Borgerligt Fællesskab og Naja Knudsen.

Imod stemte Nina Winther, Jasmin Mathiasen, Ragner Christoffersen, Olfert Nørgaard, Sofie Jepsen, F og Ø.

Grete Laursen, Jasmin Mathiasen, Ragner Christoffersen, Olfert Nørgaard, Sofie Jepsen og F stemte imod med bemærkning om, at der ønskes udarbejdet en overordnet plan/strategi for turisme og en analyse af behov for hotelkapacitet i Kalundborg Kommune, herunder placeringen af disse.

Ø stemte imod med bemærkning om, at sagen vil indebære ødelæggelse af et meget naturskønt område i Kalundborg.

### Sagsfremstilling

## Resume og sagens baggrund

Igennem længere tid har der været forskellige forsøg på at få gennemført en planlægning for [adresse], der giver mulighed for, at der på ejendommen kan opføres et hotel- og konferencecenter.

By-, Land- og Kirkeministeriet inviterer til at ansøge om tilladelse til innovative og miljømæssigt bæredygtige turismeprojekter, jf. vedlagte Bilag 1. Ansøgningsfristen er 1. februar 2024 og sagen fremlægges med henblik på, at udvalget træffer beslutning om, at fremsende en ansøgning på baggrund af et konkret projekt for [adresse].

## Indstillinger

Chefen for Plan, Byg og Miljø indstiller, at der søges om tilladelse efter forsøgsordningen.

## Behandling

Teknik- og Miljøudvalget.

## Sagsfremstilling

Ejendommen er omfattet af en fredning, der udlægger området til rekreative formål for almenheden og med mulighed for at opføre et hotel, der skal ligge i delområde B jf. vedlagte Bilag 2.

Ejendommen er tillige omfattet af den udvidede strandbeskyttelseslinje, der overlapper en del af det nævnte delområde B.

Gennem årene har projektforslag været konfliktende med enten det ene eller det andets sæt beskyttelsesbestemmelser, hvor senest placeringen af strandbeskyttelseslinjen har været et tema.

Ministeren har afvist at ændre på linjen og har henvist kommune og projektudvikler til at søge tilladelse efter forsøgsordningen som nævnt ovenfor.

Projektudvikler arbejder med et reduceret projekt, hvor byggeriet så vidt muligt lægges udenfor strandbeskyttelseslinjen.

Det eksisterende sommerhus har hidtil været udlejet af Kalundborg Kommune, men tænkes i projektet anvendt som støttepunkt for naturligt hjemmehørende aktiviteter i området.

Administrationen anbefaler, at der på baggrund af projektudviklers oplæg, indgives ansøgning om tilladelse efter forsøgsordningen.

## Økonomiske konsekvenser

Ingen.

### Sagens forløb

15-01-2024 Teknik- og Miljøudvalget
Udvalget sender sagen til behandling i ØU og KB. Ansøgningen vedlægges som bilag.
24-01-2024 Økonomiudvalget

Anbefales.

A og F tager forbehold.